als_Latn dik_Latn sag_Latn
Fillon pranvera
Pranvera në Maqedoni dhe në hemisferën veriore fillon sot në orën 23 e 45 minuta. Në të njëjtën kohë në hemisferën jugore të Tokës do të fillojë vjeshta.
Dita e parë e pranverës në Maqedoni do të zgjasë 12 orë e pesë minuta, Dielli do të lindë në orën 5 e 39 minuta, ndërsa do të perëndojë në 17 e 44 minuta. Sinoptikët për sot paralajmërojnë mot me diell dhe me vranësira mesatare. Do të fryjë erë mesatare veriore. Pasdite në pjesët verilindore do të ketë kushte për të reshje të shkurtëra të shiut dhe borës. Temperatura e mëngjesit do të lëvizë prej minus pesë deri në tre gradë Celsius, ndërsa ajo e ditës prej tre deri në nëntë gradë Ceslius.
Pranvera do të zgjasë deri më 21 qershor kur me kalendar fillon vera. Llogaritja verore e kohës, do të fillojë natën mes datës 28 dhe 29 mars kur akrepat e orës duhet të zhvendoset për një orë para.
als_Latn als_Latn als_Latn als_Latn